Ο **Έλβιν Έρνεστ Χέις** (αγγλικά: *Elvin Ernest Hayes*, γεννημένος στις 17 Νοεμβρίου 1945) είναι Αμερικανός πρώην επαγγελματίας καλαθοσφαιριστής. Ένας από τους καλύτερους πάουερ φόργουορντ όλων των εποχών, είναι μέλος της επετειακής επιλογής των 50 και 75 χρόνων του ΝΒΑ και μέλος του Naismith Memorial Basketball Hall of Fame.

Βιογραφία
---------

### Πρώτα χρόνια

Ο Χέις γεννήθηκε σε μία μικρή πόλη 5.000 κατοίκων του νότου, όπου οι φυλετικές προκαταλήψεις ήταν «χοντρές σαν το βαμβάκι σε ένα χωράφι» και οι καταχρήσεις εναντίον των μαύρων ήταν ανεξέλεγκτες, ο πατέρας του του έμαθε την αξία της υπερηφάνειας και την ανάγκη να απαιτεί σεβασμό. Ο Χέις είδε το μπάσκετ ως δωρεάν βόλτα από τη φτώχεια του Ρέιβιλ, οπότε ανταποκρίθηκε στην πρόσκληση του Πανεπιστημίου του Χιούστον για να γίνει ένας από τους πρώτους Αφροαμερικανούς αθλητές του σχολείου. Είπε ότι οι προπονητές του εκεί ήταν οι πρώτοι λευκοί που είχε γνωρίσει και του φερόντουσαν με σεβασμό. Αρχικά ένιωθε μεγάλη δυσπιστία όταν μπήκε στο κολέγιο. Αλλά ως ένας από τους 100 Αφροαμερικανούς σε ένα σχολείο 20.000 ατόμων, έπρεπε να προσαρμοστεί και ο προπονητής του Χιούστον Γκάι Λιούις τον βοήθησε στην προσαρμογή του.

### Κολέγιο

Ο Χέις βοήθησε στη δημιουργία μιας δυναμικής ομάδας στο Χιούστον, όπου τελειοποίησε την αλτικότητά του ως τρόπο να σκοράρει εναντίον ψηλότερων παικτών. Ήταν σε ένα παιχνίδι το 1968 που αναδείχθηκε σε εθνικό επίπεδο. Η συνάντηση έφερε την πρώτη ομάδα (UCLA), ομάδα που οδηγούσε σε σειρά νικών 47 παιχνιδιών με την ηγετική παρουσία τον Καρίμ Αμπντούλ Τζαμπάρ, εναντίον της δεύτερης ομάδας του Χιούστον του, που είχε 16–0 νίκες. Το παιχνίδι παίκτηκε στις 20 Ιανουαρίου ενώ το πλήθος των 52.693 ατόμων ήταν στο Άστροντομ και σε για πρώτη φορά σε εθνικό τηλεοπτικό κοινό και κατατάσσεται μεταξύ των μεγαλύτερων αγώνων κολεγίων που διοργανώθηκαν. Το Χιούστον επικράτησε 71–69 με τον Χέις να σημειώνει 39 πόντους και να μαζεύει 15 ριμπάουντ. Στην τρίχρονη κολεγιακή καριέρα του είχε μέσο όρο 31,0 πόντους και 17,2 ριμπάουντ.

### NBA

Οι επιδόσεις του τον οδήγησαν στην πρώτη συνολική επιλογή του ΝΒΑ στα ντραφτ του 1968, όπου επιλέχθηκε τόσο στο NBA όσο και στο AΒΑ. Έκανε το επαγγελματικό του ντεμπούτο στις 17 Οκτωβρίου 1968 με τους  Σαν Ντιέγκο Ρόκετς στη νίκη τους επί των Σιάτλ Σούπερσονικς με 128–110.  Πρώτευσε του πρωταθλήματος στο σκοράρισμα με 28,4 πόντους μέσο όρο (κάτι που δεν έχει πετύχει κανένας ρούκι παίκτης από τότε), κατέλαβε την τέταρτη θέση στα ριμπάουντ με 17,1 μ.ο. και ξεκίνησε ως βασικός της Δυτικής περιφέρειας στο All-Star Game του NBA. Επίσης σημείωσε ρεκόρ ρούκι του ΝΒΑ για λεπτά που έπαιξαν στην κανονική περίοδο μίας σεζόν (3.695), με μέσο όρο 45,1 λεπτά. Οι Ρόκετς, που είχαν καθηλωθεί την προηγούμενη σεζόν σε επίδοση 15–67 τον προηγούμενο χρόνο, πέτυχαν μεγάλη άνοδο με 37–45 και έφτασαν στα πλέι οφ. Το 1969–70 ο Χέις ήταν για πρώτη φορά κορυφαίος ριμπάουντερ του πρωταθλήματος με μέσο όρο 16,9 ανά αγώνα έχοντας και 27,5 πόντους, αλλά με 27 μόνο νίκες η ομάδα δεν προκρίθηκε στα πλέι οφ. Το 1970–71 ο Χέις σημείωσε την καλύτερη επίδοση του στο σκοράρισμα, με 28,7 πόντους και κατέλαβε την τρίτη θέση στο πρωτάθλημα στα ριμπάουντ (16,6).
Η μεταγραφή του στους πιο ισχυρούς Μπούλετς, του έδωσε τη δυνατότητα να φτάσει το 1975 στους τελικούς του πρωταθλήματος αλλά ο τίτλος πήγε στους Γκόλντεν Στέιτ Ουόριορς.

Το 1975 με τους Ουάσιγκτον Μπούλετς
Μετά από δύο μέτριες χρονιές για την ομάδα, η σεζόν 1977–78 ήταν και πάλι μέτρια (επίδοση 44–38). Στα πλέι οφ όμως, η κατάσταση άλλαξε εντελώς αποκλείοντας τους Ατλάντα Χοκς, Σαν Αντόνιο Σπερς και Φιλαδέλφεια 76ερς με αντίπαλο μιας άλλης σχετικά άγνωστης ομάδας, των Σιάτλ Σούπερσονικς.
Το Σιάτλ και η Ουάσινγκτον αντάλλαξαν νίκες στα πρώτα έξι παιχνίδια, με την έβδομη αναμέτρηση στο Σιάτλ. Μόνο για τρίτη φορά στους 12 τελικούς του ΝΒΑ που είχαν πάει σε επτά παιχνίδια, η φιλοξενούμενη ομάδα σημείωσε νίκη εκτός έδρας, καθώς οι Μπούλετς κατέκτησαν τον τίτλο με θρίαμβο 105–99. Ο Χέις είχε μέσο όρο 21,8 πόντους στα πλέι οφ του 1978 και 12,1 ριμπάουντ.
Μετά από δέκα σεζόν στο ΝΒΑ, κέρδισε ένα πρωτάθλημα, το μοναδικό στην καριέρα του. Επανήλθε το 1981 στους Ρόκετς όπου και έκλεισε τη σταδιοδρομία του το 1984. Όταν αποχώρησε από την ενεργό δράση είχε το μεγαλύτερο αριθμό αγώνων στο NBA (1.303) χάνοντας μόνο 9 σε 16 χρόνια καριέρας, τα περισσότερα λεπτά συμμετοχής (50.000), ήταν δεύτερος σκόρερ με 27.313 πόντους (πίσω μόνο από τον Ουίλτ Τσάμπερλεϊν), τρίτος ριμπάουντερ με 16.279 (μετά τους Τσάμπερλεϊν και Ράσελ, τώρα παραμένει τετάρτος) και μέσο όρο πόντων 21,0 και 12,5 ριμπάουντ. Συμμετείχε σε 12 All-Star Game, ενώ σε 6 χρονιές ήταν μέλος των επίλεκτων ομάδων της χρονιάς.

Εισήχθη στο *Naismith Memorial Basketball Hall of Fame* το 1990 και ακολούθησε καριέρα σχολιαστή αγώνων στο Χιούστον. Στις 18 Νοεμβρίου 2022 οι Χιούστον Ρόκετς απέσυραν τη φανέλα με το νούμερο 44 που φορούσε στην ομάδα.

Τίτλοι και διακρίσεις
---------------------

* ΝΒΑ Πρωτάθλημα : 1978
* Καλύτερη πεντάδα της κανονικής περιόδου (3) : 1975, 1977, 1979
* Καλύτερη ομάδα ρούκι : 1969
* Πρώτος σκόρερ πρωταθλήματος NBA : 1969
* Πρώτος ριμπάουντερ πρωταθλήματος NBA (2) : 1970, 1974
* *Naismith Memorial Basketball Hall of Fame*: 1990
* Στους 50 καλύτερους καλαθοσφαιριστές του NBA στη επετειακή επιλογή του 1996
* Στους 75 καλύτερους καλαθοσφαιριστές του NBA στην επετειακή επιλογή του 2021
* Η φανέλα με το Νο. 11 αποσύρθηκε από τους Ουάσιγκτον Ουίζαρντς
* Η φανέλα με το Νο. 44 αποσύρθηκε από τους Χιούστον Κούγκαρς
* Η φανέλα με το Νο. 44 αποσύρθηκε από τους Χιούστον Ρόκετς

Παραπομπές
----------

1. ↑  «10 Best Power Forwards In NBA History, Ranked». Αρχειοθετήθηκε από το πρωτότυπο στις 7 Απριλίου 2023. Ανακτήθηκε στις 7 Απριλίου 2023.
2. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
3. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 20 Οκτωβρίου 2022. Ανακτήθηκε στις 20 Οκτωβρίου 2022.
4. 1 2 3 4  «Legends profile: Elvin Hayes». Ανακτήθηκε στις 19 Σεπτεμβρίου 2021.
5. ↑  «"THE BIG E" ELVIN HAYES». Ανακτήθηκε στις 20 Σεπτεμβρίου 2021.
6. ↑  «Ranking the 20 Most Dominant College Basketball Players in History». Ανακτήθηκε στις 25 Μαρτίου 2023.
7. ↑  «Elvin Hayes». Ανακτήθηκε στις 20 Σεπτεμβρίου 2021.
8. ↑  «Elvin Hayes». Ανακτήθηκε στις 25 Σεπτεμβρίου 2021.
9. ↑  «This Week in NBA History: Week of Oct. 15». Αρχειοθετήθηκε από το πρωτότυπο στις 16 Οκτωβρίου 2023. Ανακτήθηκε στις 16 Οκτωβρίου 2023.
10. ↑  «The NBA Players With The Most Rebounding Titles». Ανακτήθηκε στις 26 Μαρτίου 2023.
11. ↑  «The Greatest Power Forward From Every NBA Team». Ανακτήθηκε στις 29 Αυγούστου 2022.
12. ↑  «Reliving The 1978 NBA Finals: Bullets vs Sonics». Ανακτήθηκε στις 25 Σεπτεμβρίου 2021.
13. ↑  «10 Greatest Houston Rockets Players Of All Time». Ανακτήθηκε στις 26 Μαρτίου 2023.
14. ↑  «Ranking The NBA Players With The Most Career Rebounds By Tiers». Ανακτήθηκε στις 23 Ιουνίου 2023.
15. ↑  «NBA Players Who Averaged At Least 20.0 PPG And 10.0 RPG For Their Entire Career». Ανακτήθηκε στις 28 Μαρτίου 2023.
16. ↑  «The 20 NBA Players With The Most Minutes Per Game In A Single Season». Ανακτήθηκε στις 26 Μαρτίου 2023.
17. ↑  «The Most Career Rebounds By Position: Wilt Chamberlain Leads The Centers, Kobe Bryant Leads The Shooting Guards». Ανακτήθηκε στις 12 Σεπτεμβρίου 2022.
18. ↑  «What Happened to NBA Hall of Famer Elvin Hayes?». Αρχειοθετήθηκε από το πρωτότυπο στις 27 Οκτωβρίου 2021. Ανακτήθηκε στις 20 Σεπτεμβρίου 2021.
19. ↑  «Elvin Hayes relishes Rockets jersey retirement». Ανακτήθηκε στις 26 Μαρτίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έλβιν Χέις** |

* Αναλυτικά στατιστικά καριέρας
* Elvin E. Hayes
* ELVIN HAYES

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6017917
* LCCN: n77015338
* ISNI: 0000 0000 7870 0622
* GND: 129680230

 |

 |